label_title: Chilen kaivosonnettomuus 2010
label_desc: Chilen kaivosonnettomuus tapahtui 5. elokuuta 2010 "San Josén" kupari- ja kultakaivoksessa. Kaivosonnettomuus sai alkunsa, kun kaivos romahti elokuun alussa jättäen 33 kaivostyöläistä loukkuun noin 700 metriä maanpinnan alapuolelle. San Josén kaivos sijaitsee Chilen pohjoisosassa, noin 45 kilometriä pohjoiseen Copiapón kaupungista. Kaivoksen tiedettiin jo ennen onnettomuutta olevan vaarallinen, ja se oli aiheuttanut aikaisemmin yhden kuolemantapauksen.